***Suvestinė redakcija nuo 2019-05-16***

*Sprendimas paskelbtas: TAR 2012-06-07, i. k. 2012-01363*



**KAUNO MIESTO SAVIVALDYBĖS TARYBA**

**SPRENDIMAS**

**DĖL NENAUDOJAMOS ŽEMĖS NUSTATYMO TVARKOS APRAŠO TVIRTINIMO**

2012 m. birželio 7 d. Nr. T-286

Kaunas

Vadovaudamasi Lietuvos Respublikos vietos savivaldos įstatymo (Žin., 1994, Nr. [55-1049](https://www.e-tar.lt/portal/lt/legalAct/TAR.D0CD0966D67F); 2008, Nr. [113-4290](https://www.e-tar.lt/portal/lt/legalAct/TAR.CF599A1A6DD5), Nr. [137-5379](https://www.e-tar.lt/portal/lt/legalAct/TAR.18F4EB30E002); 2009, Nr. [77-3165](https://www.e-tar.lt/portal/lt/legalAct/TAR.C30DB229877B); 2010, Nr. [25-1177](https://www.e-tar.lt/portal/lt/legalAct/TAR.2CDF7CF05F4F), Nr. [51-2480](https://www.e-tar.lt/portal/lt/legalAct/TAR.D2EB5CBFF6C7), Nr. [86-4525](https://www.e-tar.lt/portal/lt/legalAct/TAR.C6D81071DC40); 2011, Nr. [52-2504](https://www.e-tar.lt/portal/lt/legalAct/TAR.E36F769AFF4D)) 16 straipsnio 4 dalimi, Lietuvos Respublikos žemės mokesčio įstatymo (Žin., 1992, Nr. [21-612](https://www.e-tar.lt/portal/lt/legalAct/TAR.D267FBDC094B); 2011, Nr. [163-7743](https://www.e-tar.lt/portal/lt/legalAct/TAR.59681865CD01)) 6 straipsnio 1 dalimi, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“ (Žin., 2002, Nr. [112-4993](https://www.e-tar.lt/portal/lt/legalAct/TAR.203F697EF00C); 2008, Nr. [107-4097](https://www.e-tar.lt/portal/lt/legalAct/TAR.0EBF1E01A27E)) ir Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl nuomos mokesčio už valstybinės žemės sklypų naudojimą“ (Žin., 2003, Nr. [106-4755](https://www.e-tar.lt/portal/lt/legalAct/TAR.F2BECA531C11)), Kauno miesto savivaldybės taryba nusprendžia:

1. Patvirtinti Nenaudojamos žemės nustatymo tvarkos aprašą (pridedama).

2. Nustatyti, kad 1 punkte nurodyto aprašo 10 ir 15 punktai įsigalioja 2013 m. sausio 1 dieną.

Savivaldybės meras Andrius Kupčinskas

PATVIRTINTA

Kauno miesto savivaldybės tarybos

2012 m. birželio 7 d.

sprendimu Nr. T-286

(Kauno miesto savivaldybės tarybos

2013 m. kovo 21 d.

sprendimo Nr. T-138 redakcija)

**NENAUDOJAMOS ŽEMĖS NUSTATYMO TVARKOS APRAŠAS**

**I. BENDROSIOS NUOSTATOS**

1. Nenaudojamos žemės nustatymo tvarkos aprašas (toliau – Aprašas) reglamentuoja žemės, kuriai taikomas padidintas mokesčio tarifas, sąrašo (toliau – Sąrašas) sudarymo ir keitimo procedūras. Aprašas parengtas vadovaujantis Lietuvos Respublikos žemės mokesčio įstatymu, Lietuvos Respublikos Vyriausybės 2002 m. lapkričio 19 d. nutarimu Nr. 1798 „Dėl nuomos mokesčio už valstybinę žemę“, Lietuvos Respublikos Vyriausybės 2003 m. lapkričio 10 d. nutarimu Nr. 1387 „Dėl žemės nuomos mokesčio už valstybinės žemės sklypų naudojimą“, Kauno miesto tvarkymo ir švaros taisyklėmis, patvirtintomis Kauno miesto savivaldybės tarybos 2014 m. lapkričio 6 d. sprendimu Nr. T-559„Dėl Kauno miesto tvarkymo ir švaros taisyklių patvirtinimo“(toliau – Tvarkymo ir švaros taisyklės).

*Punkto pakeitimai:*

*Nr.* [*T-131*](https://www.e-tar.lt/portal/legalAct.html?documentId=73b193f0d9f511e4bddbf1b55e924c57)*, 2015-04-02, paskelbta TAR 2015-04-03, i. k. 2015-05118*

2. Aprašo tikslas yra nustatyti nenaudojamus žemės sklypus ir jų savininkus, nuomininkus (naudotojus), siekiant išsiaiškinti šių žemės sklypų nenaudojimo priežastis ir apmokestinti jų savininkus, nuomininkus (naudotojus) maksimaliais žemės ar žemės nuomos mokesčių tarifais.

2¹. Kai Apraše nurodytais atvejais asmenys, kurių nuosavybės teise valdomas ar nuomojamas (naudojamas) žemės sklypas bus įrašomas arba yra įrašytas į Sąrašą, informuojami registruotu laišku, jiems siųstina informacija papildomai paskelbiama Kauno miesto savivaldybės interneto svetainėje www.kaunas.lt. Nuo tokios informacijos paskelbimo dienos laikoma, kad žemės sklypo savininkui ar nuomininkui (naudotojui) tinkamai įteikta Apraše nurodyta informacija.

*Papildyta punktu:*

*Nr.* [*T-132*](https://www.e-tar.lt/portal/legalAct.html?documentId=2ed4f220145611e79800e8266c1e5d1b)*, 2017-03-28, paskelbta TAR 2017-03-29, i. k. 2017-05062*

*Punkto pakeitimai:*

*Nr.* [*T-200*](https://www.e-tar.lt/portal/legalAct.html?documentId=878492d076ed11e9b81587fcbd5a76f6)*, 2019-05-14, paskelbta TAR 2019-05-15, i. k. 2019-07698*

3. Apraše vartojama sąvoka **nenaudojama žemė** – žemė, kurioje esantys statiniai apleisti, neprižiūrimi ar nenaudojami,arba neužstatyta neprižiūrima žemė.

**II. SĄRAŠO SUDARYMAS**

4. Į Kauno miesto savivaldybės (toliau – Savivaldybė) administracijos direktoriaus įsakymu tvirtinamą Sąrašą įrašoma fiziniams ir juridiniams asmenims nuosavybės teise priklausanti ar jų nuomojama (naudojama) valstybinė žemė, kuri pagal Lietuvos Respublikos žemės mokesčio įstatymą, Lietuvos Respublikos Vyriausybės 2002 m. lapkričio 19 d. nutarimą Nr. 1798 ir Lietuvos Respublikos Vyriausybės 2003 m. lapkričio 10 d. nutarimą Nr. 1387 yra pripažįstama mokesčio objektu ir atitinka bent vieną šių kriterijų:

4.1. *Neteko galios nuo 2015-04-04*

*Punkto naikinimas:*

*Nr.* [*T-131*](https://www.e-tar.lt/portal/legalAct.html?documentId=73b193f0d9f511e4bddbf1b55e924c57)*, 2015-04-02, paskelbta TAR 2015-04-03, i. k. 2015-05118*

4.2. *Neteko galios nuo 2017-03-30*

*Punkto naikinimas:*

*Nr.* [*T-132*](https://www.e-tar.lt/portal/legalAct.html?documentId=2ed4f220145611e79800e8266c1e5d1b)*, 2017-03-28, paskelbta TAR 2017-03-29, i. k. 2017-05062*

4.3. nenaudojamos žemės sklypo savininkui, nuomininkui (naudotojui) išduotas statybą leidžiantis dokumentas – leidimas atlikti statybos darbus (išskyrus paprasto remonto darbus pastato viduje) (toliau – statybos darbai) ir per penkerius metus nuo tokio statybą leidžiančio dokumento išdavimo nustatyta tvarka pabaigtas statinys neįregistruotas Nekilnojamojo turto registre;

4.4. nenaudojamos žemės sklypo savininkui, nuomininkui (naudotojui) išduotas statybą leidžiantis dokumentas – leidimas griauti ir per dvejus metus nekilnojamasis turtas nenugriautas ir nustatyta tvarka neišregistruotas iš Nekilnojamojo turto registro;

4.5. parengtas ir patvirtintas nenaudojamos žemės sklypo detalusis planas ir per pusę metų žemės sklypo duomenų pakeitimai neįregistruoti Nekilnojamojo turto registre arba registruoti duomenys neatitinka patvirtinto detaliojo plano duomenų;

4.6. nenaudojamos žemės sklypo savininkui, nuomininkui (naudotojui) per dvejus metus nuo detaliojo plano duomenų įregistravimo Nekilnojamojo turto registre neišduotas statybą leidžiantis dokumentas;

4.7. neprižiūrimas nenaudojamos žemės sklypas ar jo dalis (pažeidžiamos Tvarkymo ir švaros taisyklės).

5. Į Sąrašą netraukiami žemės sklypai, jeigu kompetentingos institucijos sprendimu yra nustatytas apribojimas naudoti žemės sklypą (išskyrus šio turto areštą, uždėtą jo savininkui dėl jam inkriminuojamos neteisėtos veiklos ir šio turto įkeitimo ar hipotekos) arba žemės sklypu negalima naudotis ar jį valdyti dėl teisėsaugos institucijų (kitų kompetentingų institucijų) atliekamo tyrimo ar įsiteisėjusio sprendimo su šiuo turtu susijusioje byloje.

6. Kauno miesto seniūnai (toliau – seniūnai) seniūnijų teritorijose iki gegužės 15 d. nustato nenaudojamos žemės sklypus, kurie atitinka bent vieną Aprašo 4.2–4.7 papunkčiuose nustatytų kriterijų, sudaro tokių žemės sklypų sąrašą, registruotu laišku per 10 darbo dienų informuoja žemės sklypų savininkus ir nuomininkus (naudotojus) apie ketinimą įtraukti į sąrašą ir (arba) ketinimą bausti už Tvarkymo ir švaros taisyklių pažeidimą ir kreipiasi į Savivaldybės administracijos Miesto planavimoir architektūros skyrių (toliau – Skyrius), kad jis pateiktų informaciją:

6.1. ar sąraše išvardytų žemės sklypų (teritorijų) savininkas, nuomininkas (naudotojas) kreipėsi į kompetentingas institucijas dėl teritorijų planavimo dokumentų parengimo ir išdavimo;

6.2. ar yra parengti sąraše išvardytų žemės sklypų (teritorijų) planavimo dokumentai, jei parengti, – nurodyti planavimo organizatorių, dokumentų patvirtinimo ar išdavimo datą, numerį, dokumento galiojimo terminą, taip pat nurodyti kitą svarbią informaciją, galinčią padėti apsispręsti dėl žemės sklypo (teritorijos) įtraukimo į Sąrašą;

6.3. ar sąraše išvardytų žemės sklypų (teritorijų) savininkai, nuomininkai (naudotojai) kreipėsi į kompetentingas institucijas dėl statybą leidžiančio dokumento išdavimo;

6.4. ar išduoti sąraše išvardytuose žemės sklypuose (teritorijose) esančių statinių statybą leidžiantys dokumentai, jei išduoti, – nurodyti statytoją, dokumento išdavimo datą ir numerį, statybos darbų rūšį, dokumento galiojimo terminą, taip pat nurodyti kitą svarbią informaciją, galinčią padėti apsispręsti dėl žemės sklypo (teritorijos) įtraukimo į Sąrašą.

*Punkto pakeitimai:*

*Nr.* [*T-131*](https://www.e-tar.lt/portal/legalAct.html?documentId=73b193f0d9f511e4bddbf1b55e924c57)*, 2015-04-02, paskelbta TAR 2015-04-03, i. k. 2015-05118*

*Nr.* [*T-101*](https://www.e-tar.lt/portal/legalAct.html?documentId=e6fdad30eb6f11e58deaaf0783ebf65b)*, 2016-03-15, paskelbta TAR 2016-03-16, i. k. 2016-04989*

7. Skyrius per 10 darbo dienų nuo seniūno rašto gavimo dienos pateikia Aprašo 6.1–6.4 punktuose nurodytą informaciją.

*Punkto pakeitimai:*

*Nr.* [*T-101*](https://www.e-tar.lt/portal/legalAct.html?documentId=e6fdad30eb6f11e58deaaf0783ebf65b)*, 2016-03-15, paskelbta TAR 2016-03-16, i. k. 2016-04989*

8. Seniūnai, atsižvelgdami į Skyriaus pateiktą informaciją, sudaro sąrašus, kuriuose atskirai nurodo privačios ir nuomojamos žemės sklypo adresą, žemės sklypo unikalų numerį ir savininką, nuomininką (naudotoją) ir Aprašo punktą, pagal kurį nenaudojamos žemės sklypas įrašomas į Sąrašą.

*Punkto pakeitimai:*

*Nr.* [*T-101*](https://www.e-tar.lt/portal/legalAct.html?documentId=e6fdad30eb6f11e58deaaf0783ebf65b)*, 2016-03-15, paskelbta TAR 2016-03-16, i. k. 2016-04989*

9. Sąrašus, sudarytus pagal Aprašo 8 punkto reikalavimus, kartu su Nekilnojamojo turto registro duomenų banko išrašais, išsamiai aprašyta vaizdine medžiaga, kurioje nurodyta fiksavimo data (aprašymai, nuotraukos, žemėlapiai ir pan.), ir kitus duomenis, pagrindžiančius atitiktį kriterijams, seniūnaiiki liepos 1 d. pateikia Savivaldybės administracijos Finansų ir ekonomikos skyriui.

*Punkto pakeitimai:*

*Nr.* [*T-131*](https://www.e-tar.lt/portal/legalAct.html?documentId=73b193f0d9f511e4bddbf1b55e924c57)*, 2015-04-02, paskelbta TAR 2015-04-03, i. k. 2015-05118*

*Nr.* [*T-101*](https://www.e-tar.lt/portal/legalAct.html?documentId=e6fdad30eb6f11e58deaaf0783ebf65b)*, 2016-03-15, paskelbta TAR 2016-03-16, i. k. 2016-04989*

*Nr.* [*T-132*](https://www.e-tar.lt/portal/legalAct.html?documentId=2ed4f220145611e79800e8266c1e5d1b)*, 2017-03-28, paskelbta TAR 2017-03-29, i. k. 2017-05062*

10. Finansų ir ekonomikos skyrius, gavęs iš seniūnų Aprašo 9 punkte nurodytus sąrašus, per 10 darbo dienų parengia Savivaldybės administracijos direktoriaus įsakymą dėl Sąrašo tvirtinimo ir nustatyta tvarka teikia jį pasirašyti Savivaldybės administracijos direktoriui.

*Punkto pakeitimai:*

*Nr.* [*T-131*](https://www.e-tar.lt/portal/legalAct.html?documentId=73b193f0d9f511e4bddbf1b55e924c57)*, 2015-04-02, paskelbta TAR 2015-04-03, i. k. 2015-05118*

*Nr.* [*T-101*](https://www.e-tar.lt/portal/legalAct.html?documentId=e6fdad30eb6f11e58deaaf0783ebf65b)*, 2016-03-15, paskelbta TAR 2016-03-16, i. k. 2016-04989*

11. Finansų ir ekonomikos skyrius per 10 darbo dienų nuo Aprašo 10 punkte nurodyto Savivaldybės administracijos direktoriaus įsakymo pasirašymo dienos:

11.1. registruotu laišku praneša įrašytų į Sąrašą žemės sklypų valdytojams (žemės nuomos mokesčio mokėtojams) apie jų valdomų žemės sklypų įrašymą į Sąrašą ir apmokestinimą Savivaldybės tarybos nustatytu mokesčio tarifu;

11.2. pateikia Kauno apskrities valstybinei mokesčių inspekcijai šio įsakymo nuorašą ir praneša įrašytų į Sąrašą žemės sklypų savininkams apie jų žemės sklypų įrašymą į Sąrašą ir apmokestinimą Savivaldybės tarybos nustatytu žemės mokesčio tarifu.

*Punkto pakeitimai:*

*Nr.* [*T-101*](https://www.e-tar.lt/portal/legalAct.html?documentId=e6fdad30eb6f11e58deaaf0783ebf65b)*, 2016-03-15, paskelbta TAR 2016-03-16, i. k. 2016-04989*

**III. SĄRAŠO KEITIMAS**

12. *Neteko galios nuo 2015-04-04*

*Punkto naikinimas:*

*Nr.* [*T-131*](https://www.e-tar.lt/portal/legalAct.html?documentId=73b193f0d9f511e4bddbf1b55e924c57)*, 2015-04-02, paskelbta TAR 2015-04-03, i. k. 2015-05118*

13. Nenaudojamos žemės sklypo savininkas, nuomininkas (naudotojas) gali per 30 dienų nuo pranešimo apie žemės sklypo įrašymą į Sąrašą išsiuntimo dienos pateikti seniūnijai dokumentus, įrodančius, kad žemės sklypas neatitinka Aprašo 4.2–4.7 papunkčiuose nurodytų kriterijų arba atitiktis šiems kriterijams yra sąlygota vienos ar keleto šių aplinkybių:

13.1. kompetentingos institucijos sprendimu yra nustatytas apribojimas disponuoti valdomame žemės sklype esančiu nekilnojamuoju turtu (išskyrus šio turto areštą, uždėtą jo savininkui dėl neteisėtos veikos ir šio turto įkeitimo ar hipotekos) arba turtu negalima naudotis ar jį valdyti dėl teisėsaugos institucijų (kitų kompetentingų institucijų) atliekamo tyrimo ar įsiteisėjusio sprendimo su šiuo nekilnojamuoju turtu susijusioje byloje;

13.2. dėl trečiųjų asmenų neteisėtų veiksmų, kai žemės savininkų, nuomininkų(naudotojų) žemės sklype ar jo dalyje nekilnojamasis turtas buvo suniokotas, šis faktas buvo konstatuotas kompetentingos institucijos išvadose ir nuo suniokojimo praėjo mažiau kaip vieni metai.

*Punkto pakeitimai:*

*Nr.* [*T-131*](https://www.e-tar.lt/portal/legalAct.html?documentId=73b193f0d9f511e4bddbf1b55e924c57)*, 2015-04-02, paskelbta TAR 2015-04-03, i. k. 2015-05118*

14. Seniūnas, išnagrinėjęs pareiškėjo (žemės savininko, nuomininko, naudotojo) prašymą ir įvertinęs Skyriaus pateiktą Aprašo 6.1–6.4 papunkčiuose nurodytą informaciją, per 10 darbo dienų nuo pareiškėjo prašymo gavimo dienos pateikia Finansų ir ekonomikos skyriui motyvuotą siūlymą kartu su išsamiai aprašyta vaizdine medžiaga (nuotraukos ir pan.; turi būti nurodyta fiksavimo data), kad žemės sklypas turi būti išbrauktas iš Sąrašo.

*Punkto pakeitimai:*

*Nr.* [*T-101*](https://www.e-tar.lt/portal/legalAct.html?documentId=e6fdad30eb6f11e58deaaf0783ebf65b)*, 2016-03-15, paskelbta TAR 2016-03-16, i. k. 2016-04989*

*Nr.* [*T-200*](https://www.e-tar.lt/portal/legalAct.html?documentId=878492d076ed11e9b81587fcbd5a76f6)*, 2019-05-14, paskelbta TAR 2019-05-15, i. k. 2019-07698*

15. Finansų ir ekonomikos skyrius per 10darbo dienų nuo Aprašo 14 punkte nurodytos informacijos gavimo dienos nustatyta tvarka parengia Savivaldybės administracijos direktoriaus įsakymą dėl Sąrašo pakeitimo ir teikia jį pasirašyti Savivaldybės administracijos direktoriui.

*Punkto pakeitimai:*

*Nr.* [*T-131*](https://www.e-tar.lt/portal/legalAct.html?documentId=73b193f0d9f511e4bddbf1b55e924c57)*, 2015-04-02, paskelbta TAR 2015-04-03, i. k. 2015-05118*

*Nr.* [*T-101*](https://www.e-tar.lt/portal/legalAct.html?documentId=e6fdad30eb6f11e58deaaf0783ebf65b)*, 2016-03-15, paskelbta TAR 2016-03-16, i. k. 2016-04989*

16. Finansų ir ekonomikosskyrius per 10 darbo dienų nuo Aprašo 15 punkte nurodyto Savivaldybės administracijos direktoriaus įsakymo pasirašymo dienos:

16.1. registruotu laiškupraneša apie Sąrašo pakeitimą žemės sklypų valdytojams (žemės nuomos mokesčio mokėtojams);

16.2. pateikia Kauno apskrities valstybinei mokesčių inspekcijai šio įsakymo nuorašą.

*Punkto pakeitimai:*

*Nr.* [*T-101*](https://www.e-tar.lt/portal/legalAct.html?documentId=e6fdad30eb6f11e58deaaf0783ebf65b)*, 2016-03-15, paskelbta TAR 2016-03-16, i. k. 2016-04989*

**IV. BAIGIAMOSIOS NUOSTATOS**

17. *Neteko galios nuo 2015-04-04*

*Punkto naikinimas:*

*Nr.* [*T-131*](https://www.e-tar.lt/portal/legalAct.html?documentId=73b193f0d9f511e4bddbf1b55e924c57)*, 2015-04-02, paskelbta TAR 2015-04-03, i. k. 2015-05118*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Priedo pakeitimai:*

*Nr.* [*T-138*](https://www.e-tar.lt/portal/legalAct.html?documentId=SAV.503623)*, 2013-03-21, paskelbta TAR 2013-03-21, i. k. 2013-00969*

**Pakeitimai:**

1.

Kauno miesto savivaldybės taryba, Sprendimas

Nr. [T-138](https://www.e-tar.lt/portal/legalAct.html?documentId=SAV.503623), 2013-03-21, paskelbta TAR 2013-03-21, i. k. 2013-00969

Dėl Kauno miesto savivaldybės tarybos 2012 m. birželio 7 d. sprendimo Nr. T-286 „Dėl Nenaudojamos žemės nustatymo tvarkos aprašo tvirtinimo“ pakeitimo

2.

Kauno miesto savivaldybės taryba, Sprendimas

Nr. [T-131](https://www.e-tar.lt/portal/legalAct.html?documentId=73b193f0d9f511e4bddbf1b55e924c57), 2015-04-02, paskelbta TAR 2015-04-03, i. k. 2015-05118

Dėl Kauno miesto savivaldybės tarybos 2012 m. birželio 7 d. sprendimo Nr. T-286 ,,Dėl Nenaudojamos žemės nustatymo tvarkos aprašo tvirtinimo“ pakeitimo

3.

Kauno miesto savivaldybės taryba, Sprendimas

Nr. [T-101](https://www.e-tar.lt/portal/legalAct.html?documentId=e6fdad30eb6f11e58deaaf0783ebf65b), 2016-03-15, paskelbta TAR 2016-03-16, i. k. 2016-04989

Dėl Kauno miesto savivaldybės tarybos 2012 m. birželio 7 d. sprendimo Nr. T-286 „Dėl Nenaudojamos žemės nustatymo tvarkos aprašo tvirtinimo“ pakeitimo

4.

Kauno miesto savivaldybės taryba, Sprendimas

Nr. [T-132](https://www.e-tar.lt/portal/legalAct.html?documentId=2ed4f220145611e79800e8266c1e5d1b), 2017-03-28, paskelbta TAR 2017-03-29, i. k. 2017-05062

Dėl Kauno miesto savivaldybės tarybos 2012 m. birželio 7 d. sprendimo Nr. T-286 „Dėl Nenaudojamos žemės nustatymo tvarkos aprašo tvirtinimo“ pakeitimo

5.

Kauno miesto savivaldybės taryba, Sprendimas

Nr. [T-200](https://www.e-tar.lt/portal/legalAct.html?documentId=878492d076ed11e9b81587fcbd5a76f6), 2019-05-14, paskelbta TAR 2019-05-15, i. k. 2019-07698

Dėl Kauno miesto savivaldybės tarybos 2012 m. birželio 7 d. sprendimo Nr. T-286 „Dėl Nenaudojamos žemės nustatymo tvarkos aprašo tvirtinimo“ pakeitimo